Laat die Koning van die heelal jou klein prinsessie elke dag lei.
Klein dogtertjies is mal daaroor om hulle te verbeel hulle is prinsessies. Maar nou hoef hulle nie meer net te droom nie …
My prinses-dagboek verseker dogtertjies dat hulle aan die almagtige Koning van die heelal behoort. Hul­le sal leer hoe lief God hulle het en wat Hy van sy kin­ders verwag.
Elk van die 365 dagstukkies in kleurteks het ’n kort teks­vers (Koninklike woorde), ’n spesiale boodskap (Prinses-gedagtes), ’n gebed vir die Koning en ’n aktiwiteit wat aansluit by die dag se tema (Prinses in aksie). Daar is ook ’n Skrifindeks agter in die boek vir maklike naslaan.
Jou klein prinsessie sal elke dag oor haar Koning wil lees en so leer om altyd te onthou dat sy ’n prinses is.
Ook beskikbaar in Engels onder die titel My Princess Devotions.
Karen Whiting is ’n spreker en outeur van 20 boeke. Sy het ook al honderde artikels en kort­verhale geskryf, onder andere vir Focus on the Family Magazine en Christian Parenting Today. Karen was ook betrokke by die vervaardiging van die opvoedkundige TV-reeks Puppets on Parade. Sy het ’n passie vir gesinne en wil hulle aanmoedig om voluit vir God te leef. Karen is ’n weduwee met vyf kinders en geniet haar kleinkinders baie.
Die meeste dogtertjies word bekoor deur prinses-stories. Hulle verbeel
hulle ’n prinses is iemand wat liefgehê en gekoester word, en deur
skoonheid omring word. Die goeie nuus is dat elke dogtertjie ’n prinses
is in God se oë – die Koning van die heelal. Hy het elke kosbare
dogtertjie lief en omring haar met die pragtige wêreld wat Hy geskep
Die daaglikse oomblikke saam met God in hierdie boek sal
dogtertjies eerstens help om te onthou dat hulle geliefde prinsessies is.
Hulle sal ook leer oor God die Koning en ontdek dat hulle aan God se
familie behoort terwyl hulle leer om sy Woord elke dag in hulle lewens
toe te pas wanneer hulle die prettige aktiwiteit doen.
Help jou dogtertjie om die wonderlike gewoonte te vestig om elke
dag stiltetyd te hou. Oordenkings help ons om ’n verhouding met
God te bou, en as jy en jou kind dit saam doen, versterk dit ook júlle
verhouding. Hierdie oordenkings is ideaal vir in die oggend of later in
die dag wanneer dogtertjies die maklike aktiwiteite kan doen wat hulle
help om God se Woord prakties toe te pas.
Jy kan op God staatmaak om by jou en jou prinses te wees wanneer
julle tyd saam met Hom deurbring.
You're reviewing: My Prinses-Dagboek (Hardeband)